Kirkesognet omtales først i skriftlige kilder i et middelalderdiplom datert 15. februar 1389 (DN IV:558). Krødsherad var eget prestegjeld i katolsk tid, men etter reformasjonen i 1536/1537 ble Olberg kirke anneks til Holmen kirke i Sigdal. Slik forble det, inntil Sigdal prestegjeld ved kgl.res. av 18. desember 1959 ble delt i to. Slik gjenoppsto altså Krødsherad prestegjeld fra samme dato. Prestegjeldene i Norge ble imidlertid avviklet på begynnelsen av 2000-tallet, til fordel for kirkelige fellesråd og menighetsråd.